《和吴竹修》
宋代·陈著

滔滔世事黯难言，忽忽光阴况晚年。
草野姓名萤爝里，江湖消息马风前。
论交有得无新故，处变如常是圣贤。
何幸相知足磨琢，言诗须到赐商边。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。